EL
C 94/26
Επίσημη Εφημερίδα της Ευρωπαϊκής Ένωσης
13.3.2023
Προδικαστικά ερωτήματα 1) Έχει το άρθρο 50, παράγραφος 3, του κανονισμού (ΕΕ) 1307/2013 του Ευρωπαϊκού Κοινοβουλίου και του Συμβουλίου (2), της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ.
637/2008 και του κανονισμού (ΕΚ) αριθ.
73/2009 του Συμβουλίου (στο εξής: κανονισμός 1307/2013), την έννοια ότι επιτρέπει στο κράτος μέλος να καθορίσει ως κριτήριο επιλεξιμότητας ότι ο δικαιούχος της ενίσχυσης πρέπει να ασκεί συνεχώς τη γεωργική δραστηριότητα ως κύρια και στο πλαίσιο ατομικής επιχείρησης από την ημερομηνία υποβολής της αίτησης για πληρωμή του 90 % της ενίσχυσης έως το τέλος της περιόδου εκμετάλλευσης; 2) Σε περίπτωση αρνητικής απαντήσεως, έχει το προαναφερθέν κριτήριο επιλεξιμότητας την έννοια δέσμευσης που αναλαμβάνει ο δικαιούχος; 3) Αν στο δεύτερο προδικαστικό ερώτημα δοθεί καταφατική απάντηση, έχουν το άρθρο 64, παράγραφος 1, και το άρθρο 77, παράγραφος 1, του κανονισμού (ΕΕ) 1306/2013 του Ευρωπαϊκού Κοινοβουλίου και του Συμβουλίου (3), της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ.
352/78, (ΕΚ) αριθ.
165/94, (ΕΚ) αριθ.
2799/98, (ΕΚ) αριθ.
814/2000, (ΕΚ) αριθ.
1290/2005 και (ΕΚ) αριθ.
485/2008 του Συμβουλίου, την έννοια ότι, σε περίπτωση μη συμμόρφωσης με την αναληφθείσα υποχρέωση, είναι δυνατή η επιβολή διοικητικών κυρώσεων το ποσό των οποίων πρέπει να καθορίζεται λαμβάνοντας υπόψη την αρχή της αναλογικότητας, βάσει του άρθρου 64, παράγραφος 4, στοιχείο β', και του άρθρου 77, παράγραφος 4, στοιχείο β', του εν λόγω κανονισμού, δηλαδή ότι οι προαναφερθείσες διατάξεις έχουν την έννοια ότι αντιτίθενται σε εθνική κανονιστική ρύθμιση η οποία προβλέπει την ανάκτηση ολόκληρου του ποσού της ενίσχυσης χωρίς να λαμβάνεται υπόψη η διάρκεια της μη συμμόρφωσης; 4) Έχουν το άρθρο 64, παράγραφος 2, στοιχείο ε' και το άρθρο 77, παράγραφος 2, στοιχείο ε', [του κανονισμού 1306/2013] την έννοια ότι η «μη συμμόρφωση [...] ήσσονος σημασίας» περιλαμβάνει κατάσταση κατά την οποία ο δικαιούχος της ενίσχυσης δεν εκπλήρωσε τις υποχρεώσεις του για διάστημα 176 ημερών εκ των πέντε ετών για τα οποία ανέλαβε τις αντίστοιχες υποχρεώσεις, κατά τη διάταξη που αφορά τη συνεχή άσκηση της δραστηριότητας ως κύριας, λαμβανομένου υπόψη ότι κατά τη διάρκεια ολόκληρου αυτού του διαστήματος, άσκησε μόνον τη γεωργική δραστηριότητα, από την οποία αποκόμισε εισοδήματα;
(1) (2) (3)
Η ονομασία της παρούσας υπόθεσης είναι πλασματική.
Δεν αντιστοιχεί στο πραγματικό όνομα κανενός από τους διαδίκους.
ΕΕ 2013, L 347, σ. 608.
ΕΕ 2013, L 347, σ.
549.
Αναίρεση που άσκησαν στις 18 Ιανουαρίου 2023 η Ferriera Valsabbia SpA και η Valsabbia Investimenti SpA κατά της αποφάσεως που εξέδωσε το Γενικό Δικαστήριο (τέταρτο πενταμελές τμήμα) στις 9 Νοεμβρίου 2022 στην υπόθεση T-655/19, Ferriera Valsabbia και Valsabbia Investimenti κατά Επιτροπής (Υπόθεση C-29/23 P) (2023/C 94/30) Γλώσσα διαδικασίας: η ιταλική Διάδικοι Αναιρεσείουσες: Ferriera Valsabbia SpA και Valsabbia Investimenti SpA (εκπρόσωποι: D. Fosselard, avocat και avvocato, D. Slater, avocat και solicitor, G. Carnazza, avvocata) Αντίδικος κατ’ αναίρεση: Ευρωπαϊκή Επιτροπή
Αιτήματα Οι αναιρεσείουσες ζητούν από το Δικαστήριο: — να αναιρέσει την απόφαση του Γενικού Δικαστηρίου της Ευρωπαϊκής Ένωσης, της 9ης Νοεμβρίου 2022, στην υπόθεση T-655/19, Ferriera Valsabbia και Valsabbia Investimenti κατά Επιτροπής· — αποφαινόμενο οριστικώς επί της διαφοράς, σύμφωνα με το άρθρο 61 του Οργανισμού του Δικαστηρίου, να ακυρώσει, καθόσον αφορά τις αναιρεσείουσες, την απόφαση C(2019) 4969 final, της Επιτροπής, της 4ης Ιουλίου 2019, σχετικά με παράβαση του άρθρου 65 της Συνθήκης για την ίδρυση της Ευρωπαϊκής Κοινότητας άνθρακα και χάλυβα (υπόθεση AT.37956 — Ράβδοι οπλισμού σκυροδέματος)·